ஜேக்கப் செரியன்

அய்யா என்று பிரபலமாக அறியப்பட்ட ஜேக்கப் செரியன் (Jacob Cherian)  (1923-2007) ஒரு இந்திய அறுவை சிகிச்சை நிபுணரும், கல்வியாளரும் மற்றும் ஒரு சமூக சேவகரரும் ஆவார். கிறிஸ்டியன் ஃபெலோஷிப் கம்யூனிட்டி ஹெல்த் சென்டர் சொசைட்டி என்ற அரச சார்பற்ற அமைப்பின் நிறுவனரும் ஆவார். இதன் கீழ் இவர் 24 ஆரம்ப சுகாதார மையங்களையும், சுகாதாரம் மற்றும் கல்வித் துறைகளில் உள்ள 18 நிறுவனங்களையும் நிறுவினார். 25,000 க்கும் மேற்பட்ட அறுவை சிகிச்சைகளின் செயல்திறனுடன் பெருமை பெற்ற செரியன் , எடின்பரோவின் ராயல் காலேஜ் ஆப் சர்ஜன்களின் உறுப்பினராக இருந்தார், கிளாஸ்கோவின் ராயல் காலேஜ் ஆப் சர்ஜன்ஸ், சர்வதேச அறுவை சிகிச்சை கல்லூரி மற்றும் அமெரிக்கன் சர்ஜியன்ஸ் கல்லூரியின் கௌரவ ஊழியராகவும், இந்திய அறுவைசிகிச்சை சங்கத்தின் நிறுவனர் ஊழியராகவும் இருந்தார். இந்திய அரசு இவருக்கு 1999 ல் மூன்றாவது மிக உயர்ந்த குடிமகன் விருதான பத்ம பூசண் விருதை வழங்கியது.

சுயசரிதை 

தென்னிந்திய மாநிலமான கேரளாவின் கொல்லம் மாவட்டத்தில் உள்ள ஒரு சிறிய குக்கிராமமான கொட்டாரத்தில்1923 சூலை 14 ஆம் தேதி ஜேக்கப் செரியன் பிறந்தார். மார்தோமா தேவாலயத்தின் பாதிரியாரான கொட்டாரம் அச்சன்,  மிக நீண்ட சமய சேவைக்கான உலக சாதனைகளில் கின்னஸ் உலக சாதனையை  ஒரு காலத்தில் வைத்திருந்தார்.  இவரது ஆரம்பகால கல்லூரி ஆய்வுகள் கேரள பல்கலைக்கழகத்தில் இருந்தன. பட்டப்படிப்பைப் பெற்றபின், மிராஜ் அரசு மருத்துவக் கல்லூரியில் மருத்துவம் பயின்றார். ஆனால் பின்னர், கொல்கத்தாவின் ஆர்.ஜி. கார் மருத்துவக் கல்லூரி மற்றும் மருத்துவமனைக்குச் சென்றார். 1956இல் அங்கிருந்து மருத்துவத்தில் பட்டம் பெற்றார்.   இவர் தனது மருத்துவ சேவையை தமிழ்நாட்டிலுள்ள கிராமமான ஒட்டன்சத்திரத்தில் தொடங்கினார். அங்கு 1955 ஆம் ஆண்டில் ஒரு சிறிய சுகாதார மையத்தை ஏ.கே.தரியனுடன் இணைந்து நிறுவினார்.   1961 ஆம் ஆண்டில் கிளாஸ்கோவின் ராயல் காலேஜ் ஆப் சர்ஜன்களின் சக ஊழியரான பிறகு, இவர் திண்டுக்கல் மாவட்டத்தின் மற்றொரு கிராமமான அம்பிலிக்கை நகருக்குச் சென்று, அந்த நேரத்தில் அந்த பகுதியில் நிலவும் இரண்டு ஆபத்தான நோய்களான தொழுநோய் மற்றும் காசநோய்க்கு சிகிச்சையளிக்க 25 படுக்கைகள் கொண்ட ஒரு சிறிய மருத்துவமனையைத் தொடங்கினார்.  இந்த மருத்துவமனை பின்னர் 175 படுக்கைகள் கொண்ட பல  வசதியாக உருவெடுத்தது. தொழுநோய்க்கான அத்தகைய அங்கீகரிக்கப்பட்ட முதல் வசதி ஒரு இந்தியரால் தொடங்கப்பட்டது.  பின்னர், கிராமத்தில் தொழுநோயாளிகளுக்கான மறுவாழ்வு மையத்தையும் தொடங்கினார்.  

அதைத் தொடர்ந்து, செரியன் கல்வித்துறையில் நுழைந்தார். இரண்டு உயர்நிலைப் பள்ளிகள், ஒன்று ஆங்கிலம் கற்பித்தல் ஊடகமாகவும், மற்றொன்று தமிழாகவும் இருந்தது.   இதைத் தொடர்ந்து கிறிஸ்டியன் பொறியியல் மற்றும் தொழில்நுட்பக் கல்லூரி,  கிறிஸ்டியன் பாலிடெக்னிக் கல்லூரி  மற்றும் கிறிஸ்டியன் செவிலியர் கல்லூரி ஆகியவை அடங்கும் .  ஒட்டுமொத்தமாக, இவர் 24 ஆரம்ப சுகாதார நிலையங்களையும் 18 நிறுவனங்களையும் நிறுவினார். இவை அனைத்தும் கிறிஸ்டியன் ஃபெலோஷிப் கம்யூனிட்டி ஹெல்த் சென்டர் சொசைட்டியின் கீழ் செயல்படுகின்றன. இது ஒரு அரசு சாரா அமைப்பாகும்.   இவரது மருத்துவ வாழ்க்கையில், இவர் 25,000 அறுவை சிகிச்சை முறைகளை மேற்கொண்டதாக தெரிவிக்கப்பட்டுள்ளது.  

செரியன் மேரி செரியன் என்பவரை திருமணம் செய்து கொண்டார். அவர் குழந்தைகள் நல மருத்துவராகவும், செரியன் நிறுவிய நிறுவனங்களின் இணை நிறுவனராகவும் இருந்தார்.  செரியன் 2007 அக்டோபர் 4, அன்று அம்பிலிக்கையில், தனது 84 வயதில், வயது தொடர்பான நோய்களுக்கு ஆளாகி இறந்தார்.

விருதுகள் மற்றும் கௌரவங்கள் 
செரியன் எடின்பரோவின் ராயல் காலேஜ் ஆப் சர்ஜன்ஸ், இன்டர்நேஷனல் காலேஜ் ஆப் சர்ஜன்ஸ், அமெரிக்கன் காலேஜ் ஆப் சர்ஜன்ஸ் மற்றும் இந்திய அறுவைசிகிச்சை சங்கத்தின் கௌரவ சக ஊழியராக இருந்தார்.  1999 ஆம் ஆண்டில் இந்திய அரசிடமிருந்து மூன்றாவது மிக உயர்ந்த குடிமகன் விருதான பத்ம பூசண் பெற்றார்.

குறிப்புகள்

மேலும் படிக்க

வெளி இணைப்புகள் 
 
 

மலையாள நபர்கள்
கொல்லம் மாவட்ட நபர்கள்
2007 இறப்புகள்
1923 பிறப்புகள்
பத்ம பூசண் விருது பெற்றவர்கள்